मुस्लिम महिलाओं को कुरीतियों से निकालकर सशक्तीकरण जरूरी
‘मुस्लिममहिलाओं का सशक्तीकरण मुद्दे और चुनौतियां विषय’ पर जामिया मिलिया विश्वविद्यालय, नई दिल्ली में आयोजित सेमिनार में भाग लेकर राजस्थान राज्य अल्पसंख्यक आयोग अध्यक्ष जसबीर सिंह ने खुलकर चर्चा की। सेमिनार में अध्यक्ष सिंह ने वर्तमान परिस्थितियों में भारतीय समाज में महिलाओं के समक्ष विशेषकर मुस्लिम महिलाओं के समक्ष रही चुनौतियों पर विस्तार से अपना विवेचन प्रस्तुत किया। उन्होंने कहा कि राष्ट्रीय परीपेक्ष्य, संविधान भारतीय संस्कृति सभ्यता के परीपेक्ष्य तथा भावी भारत निर्माण के लिए महिलाओं को सामाजिक कुरीतियों से निकालकर उनका सशक्तीकरण तथा विकास की प्रक्रिया में उन्हें शामिल करना राष्ट्र निर्माण के लिए अति आवश्यक है।
दो पहियों पर चलने वाली जीवन की इस गाड़ी के एक पहिये को पंक्चर रखने से विकास की गाड़ी चल नहीं पाएगी। अन्य समाजों की तरह ही मुस्लिम महिलाओं को भी संस्कारयुक्त रहकर अपना शैक्षणिक, आर्थिक, सामाजिक, वैवाहिक सशक्तीकरण करना पड़ेगा। इस अवसर पर सीएटी के चेयरमैन जम्मू कश्मीर के पूर्व न्यायाधीश जस्टिस प्रमोद कोहली, अलीगढ़ मुस्लिम यूनिवर्सिटी के पूर्व उपकुलपति मोहम्मद शब्बीर, लेखक सामाजिक कार्यकर्ता नूर जहीर, महमूद उर रहमान, पूर्व मुख्य सचिव, जम्मू कश्मीर, सामाजिक विश्लेषक डाॅ. सैयद मुबीन जेहरा, पुरस्कृत लेखक डाॅ. हनीफ खान शास्त्री सहित सभी वक्ताओं ने एक स्वर से वर्तमान भारतीय संदर्भों में मुस्लिम महिलाओं की वर्तमान स्थिति उनके उत्थान के उपायों पर सकारात्मक चर्चा की।
hin_Deva hin_Deva hin_Deva